LV Eiropas Savienības Oficiālais Vēstnesis C 284/7

Grozījuma pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2008/C 284/07)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMA PIETEIKUMS

PADOMES REGULA (EK) Nr. 510/2006

Grozījuma pieteikums saskaņā ar 9. pantu

“PERA DELL'EMILIA ROMAGNA”

EK Nr.: IT-PGI-0117-1534-07.02.2000

AĢIN (X) ACVN ( )

1. Produkta specifikācijas nodaļa, kurā izdarīti grozījumi:

Produkta nosaukums Produkta apraksts Ģeogrāfiskais apgabals Izcelsmes apliecinājums Ražošanas metode Saikne Marķējums Valsts prasības Citas (norādīt sīkāk)

2. Grozījuma veids:

Grozījumi vienotajā dokumentā vai kopsavilkuma lapā Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi Pagaidu grozījumi specifikācijā, kas saistīti ar valsts iestāžu pieprasīto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i):

1) 6. pants: Abate Fetel šķirnei — svītro vārdus “vidējais augļu svars: ne mazāks kā 260 g.” — parametram “stingrums” pievieno maksimālo robežvērtību; Conference šķirnei: — norādi “cukura saturs: (izteikts °Brix) vismaz 12” aizstāj ar norādi “cukura saturs (izteikts °Brix) lielāks par 13”. — svītro vārdus “vidējais augļu svars: ne mazāks kā 158 g.” — parametram “stingrums” pievieno “maksimālo robežvērtību”; Decana del Comizio šķirnei — norādi “cukura saturs: (izteikts °Brix) vismaz 12” aizstāj ar norādi “cukura saturs (izteikts °Brix) lielāks par 13”. — svītro vārdus “vidējais augļu svars: ne mazāks kā 240 g.” — parametram “stingrums” pievieno “maksimālo robežvērtību”; Kaiser šķirnei — norādi “cukura saturs: (izteikts °Brix) vismaz 12” aizstāj ar norādi “cukura saturs lielāks par 13”. — svītro vārdus “vidējais augļu svars: ne mazāks kā 250 g.” Cascade šķirnei — parametram “cukura saturs” pievieno vārdus “lielāks par 13 °Brix”. — svītro vārdus “vidējais minimālais svars”; — parametram “stingrums” pievieno “maksimālo robežvērtību”; Passa Crassana šķirnei — parametram “cukura saturs” pievieno vārdus “lielāks par 13 °Brix”. — svītro vārdus “vidējais minimālais augļu svars”; — parametram “stingrums” pievieno “maksimālo robežvērtību”; Williams un Max Red Barlett šķirnei — norādi “cukura saturs: (izteikts °Brix) 11” aizstāj ar norādi “cukura saturs (izteikts °Brix) lielāks par 12”. — svītro vārdus “vidējais augļu svars: ne mazāks kā 185 g.” — parametram “stingrums” pievieno “maksimālo robežvērtību”;

2) 7. pantā norādi: “Pera dell'Emilia Romagna bumbierus laiž tirdzniecībā šādos iepakojumos: — paplātēs pa 4–6 augļiem; — grozos 1 kg svarā; — kartona kastēs, kuru izmērs ir 30 × 40 cm; — kartona un koka kastēs, kuru izmērs ir 30 × 50 cm; — kartona un koka kastēs, kuru izmērs ir 40 × 60 cm”; aizstāj ar šādu norādi: “Pera dell'Emilia Romagna bumbierus laiž tirdzniecībā, izmantojot visa veida iepakojumus, kas atbilst Kopienā spēkā esošo tiesību aktu noteikumiem: — vairākos slāņos 60 × 80 cm, 80 × 120 cm, 100 × 20 cm tvertnēs ar atverēm; — gan vienā, gan vairākos slāņos kartona, koka un plastmasas kastēs, kuru izmērs ir 30 × 40 cm; — gan vienā, gan vairākos slāņos kartona, koka un plastmasas kastēs, kuru izmērs ir 40 × 60 cm; — vienā slānī un jauktā veidā kastēs, kuru izmērs ir 20 × 30 cm”; Iesaiņo katru augli atsevišķi vai vairākus augļus kopā (paplātēs, grozos, kartona kastēs, u.c.). AĢIN produktu identifikācijai kartona kastēs un tvertnēs uz katra augļa jāuzlīmē atsevišķa uzlīme ar attiecīgu logotipu, un iepakojumā augļiem, kas marķēti ar uzlīmēm, jābūt vismaz 70 % no to kopskaita.

Pieprasīto grozījumu paskaidrojumi:

1) Laižot produktu tirdzniecībā, uzskata, ka cukura saturs augļos jāpaaugstina par 1 °Brix, kas konstatēts augļos, kuri auguši normālos apstākļos. Attiecībā uz epikarpu, formu un garšu, jāievēro prasības, kas norādītas specifikācijā, bet stingruma parametru nevar uzskatīt par pastāvīgu elementu, tādēļ specifikācijā noteiktie rādītāji uzskatāmi par maksimālajām robežvērtībām. Jāsvītro dati par vidējo svaru, jo starp augļa izmēru un svaru nav skaidras saistības.

2) Grozījumā ietver labāku un precīzāku norādi par Kopienā apstiprinātajiem iepakojumiem, turklāt nodrošina, ka uz vismaz 70 % augļu slēgtā iepakojumā atrodas uzlīme ar attiecīgo logotipu.

KOPSAVILKUMS

PADOMES REGULA (EK) Nr. 510/2006

“PERA DELL'EMILIA ROMAGNA”

EK Nr.: IT-PGI-0117-1534-07.02.2000

ACVN ( ) AĢIN (X)

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums Ministero delle Politiche agricole alimentari e forestali Adrese: Via XX Settembre, 20 I-00187 Roma Tālr.: (39) 06 481 99 68 Fakss: (39) 06 420 131 26 E-pasts: qpa3@politicheagricole.gov.it

2. Grupa:

Nosaukums Centro Servizi Ortofrutticoli Adrese: Via Bologna, 534 I-44040 Chiesuol del Fosso (FE) Tālr.: (39) 0532 90 45 11 Fakss: (39) 0532 90 45 20 E-pasts: info@csoservizi.com Sastāvs: ražotāji/pārstrādātāji (X) citi (…)

3. Produkta veids:

1.6. grupa — augļi, dārzeņi un labība

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Pera dell'Emilia Romagna”

4.2. Apraksts: AĢIN “Pera dell'Emilia Romagna” ir produkts, ko iegūst no šādām šķirnēm: Abate, Fetel, Cascade, Conference, Decana del Comizio, Kaiser, Max Red Barlett, Passa Crassana, Williams.

Laižot tirdzniecībā AĢIN “Pera dell'Emilia Romagna” produktu, tam jāpiemīt šādām īpašībām:

Abate Fetel šķirnei: epikarps: dzeltenīgi zaļš, rūsgans ap kausiņa bedrīti un kātiņu; forma: iegarena, diezgan izstiepta; izmērs: diametrs — vismaz 55 mm; cukura saturs: (izteikts °Brix) 13; stingruma maksimālā robežvērtība: 5, garša: salda.

Conference šķirnei: epikarps: dzeltenīgi zaļš, rūsganums ap kausiņa bedrīti, kas bieži vien novērojams augļa trešajā pamatnē; forma: bieži vien simetriska bumbierveida forma; izmērs: diametrs — vismaz 55 mm; cukura saturs: (izteikts °Brix) lielāks par 13; stingruma maksimālā robežvērtība: 5,5; garša: salda.

Decana del Comizio šķirnei: epikarps: gluds, gaiši dzeltenīgi zaļš, bieži vien sarkanā krāsā, kur to apspīdējusi saule, rūsganums neregulārs; forma: turbīnveida; izmērs: diametrs — vismaz 55 mm; cukura saturs: (izteikts °Brix) lielāks par 13; stingruma maksimālā robežvērtība: 4,5; garša: salda un aromātiska.

Kaiser šķirnei: epikarps: nedaudz raupjš, pilnībā rūsgans; forma: iegarena bumbierveida forma; izmērs: diametrs — vismaz 55 mm; cukura saturs: (izteikts °Brix) lielāks par 13; stingrums: 5,7; garša: augļa mīkstums sulīgs, ar piesātinātu, labu garšu.

Williams un Max Red Barlett šķirnei: epikarps: gluds, dzeltenā krāsā, virspusē nedaudz sarkanīgs vai spilgti sarkans, reizēm svītrains; forma: tipiska bumbierveida vai neregulāra bumbierveida; izmērs: diametrs — vismaz 60 mm; cukura saturs: (izteikts °Brix) lielāks par 12; stingruma maksimālā robežvērtība: 6,5; garša: salda un aromātiska.

Cascade šķirnei: epikarps, forma, izmērs, cukura saturs, izteikts °Brix, lielāks par 13, stingruma maksimālā robežvērtība, garša kā attiecīgajā raksturojumā.

Passa Crassana šķirnei: epikarps, forma, izmērs, cukura saturs izteikts °Brix vērtībā lielāks par 13, stingruma maksimālā robežvērtība, garša kā attiecīgajā raksturojumā.

4.3. Ģeogrāfiskais apgabals: AĢIN “Pera dell'Emilia Romagna” bumbieru ražošanas apgabalā ietilpst šādu pašvaldību teritorijas:

Reggio Emilia provincē — Casalgrande, Correggio un Rubiera.

Modena provincē — Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena. Ravarino, S.Cesario sul Panaro, S.Felice sul Panaro, S.Possidonio, S.Prospero, Savignano sul Panaro, Soliera, Spilimberto un Vigno.

Ferrara provincē — Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Migliarino, Migliaro, Mirabello, Ostellato, Poggio Renatico, Portomaggiore, Ro, S.Agostino, Tresigallo, Vigarano Mainarda un Voghiera.

Boloņas provincē — Anzona dell'Emilia, Argelato, Baricella, Bazzano, Bentivoglio, Budrio, Calderara di Reno, Castel d'Argile, Castelguelfo, Castelmaggiore, Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, S.Agata Bolognese, S.Giorgio di Piano, S.Giovanni in Persiceto, S.Pietro in Casale un Sala Bolognese.

Ravenna provincē — Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S.Agata sul Santerno un Solarolo.

4.4. Izcelsmes apliecinājums: Visi ražošanas posmi jāuzrauga, katrā posmā dokumentējot izejmateriālus un gatavo produkciju. Šādā veidā un reģistrējot ražotājus un iesaiņotājus attiecīgajos sarakstos, kurus pārvalda kontroles iestāde, kā arī ziņojot kontroles iestādei par saražoto produktu daudzumiem, tiek garantēta produkta izsekojamība. Visas attiecīgajos reģistros ierakstītās fiziskās vai juridiskās personas pārbauda kontroles iestāde.

4.5. Ražošanas metode: AĢIN “Pera dell'Emilia Romagna” produkta ražošanu veic, izmantojot tradicionālās metodes un ievērojot vides prasības. Apūdeņošana, mēslošana un citas kultivēšanas un lauksaimniecības darbības jāveic saskaņā ar tehniskajiem noteikumiem, kurus snieguši reģiona Emilia Romagna kompetentie dienesti. Kultivēšanas praksē jāietver atzarošana, ko ziemā veic vismaz vienu reizi un vasarā — divas reizes.

Ja iespējams, fitosanitārās aizsardzības nolūkā jāizmanto integrētas vai bioloģiskas metodes.

Augļkoku atzarošanai izmanto palmveida, Y veida un vārpstveida formas un to variācijas. Augļkoku stādījuma atļautais maksimālais blīvums ir 3 000 koki uz hektāru. Koku zarotnes izmēram jābūt tādam, lai varētu iegūt augstvērtīgas kvalitātes produktus. Maksimālā atļautā ražība ir 4 500 kg/ha.

AĢIN “Pera dell'Emilia Romagna” bumbieru uzglabāšanai jāizmanto saldēšanas metode, temperatūrai saldēšanas kamerās jābūt no 4 līdz 6 °C.

Šķirnes, kuras paredzēts laist tirdzniecībā pavasarī, jāuzglabā kamerās ar kontrolētu gaisa saturu.

4.6. Saikne: AĢIN “Pera dell'Emilia Romagna” ir lielā mērā atkarīga no augsnes un klimatiskajām īpatnībām, kā arī no ražošanas apgabala darbinieku profesionalitātes. Šie faktori ļauj iegūt kvalitatīvus bumbierus ar īpašām ķīmiskajā, fizikālajām, un organoleptiskajām pazīmēm, kurus tirgo kā Emilia Romagna tipiskus produktus valsts un Eiropas mērogā. Tā kā augļu koki ir ļoti jutīgi pret salu, tos pārsvarā audzē ierobežotā apgabalā, jo tajā vidējā gada temperatūra ir augstāka nekā reģionā kopumā, un nokrišņu daudzums vidēji ir mazāks. Augsnei raksturīgi sanesu nogulumieži, kas savulaik radušies Po upes plūdu dēļ, un tādēļ augsne ir bagātīga ar organiskajām vielām. Ierobežotais apgabals ir jo īpaši labvēlīgs bumbieru audzēšanai; tajā iegūst aptuveni pusi no šajā nozarē saražotā apjoma Itālijā.

4.7. Pārbaudes struktūra:

Nosaukums: Check Fruit — Certificazioni e servizi nel settore agroalimentare Adrese: Via C. Boldrini, 24 I-40121 Bologna Tālr.: (39) 051 649 48 36 Fakss: (39) 051 649 48 13 E-pasts: customer@checkfruit.it

4.8. Marķējums: Produktu “Pera dell'Emilia Romagna” laiž tirdzniecībā, izmantojot attiecīgus iepakojumus, kas atbilst Kopienā spēkā esošo tiesību aktu noteikumiem: vairākos slāņos 60 × 80 cm, 80 × 120 cm, 100 × 120 cm tvertnēs ar atverēm; vienā vai vairākos slāņos 30 × 40 cm izmēra kartona, koka vai plastmasas kastēs; vienā vai vairākos slāņos 40 × 60 cm kartona, koka vai plastmasas kastēs; vienā slānī un jauktā veidā kastēs, kuru izmērs ir 20 × 30 cm; iesaiņojot katru augli atsevišķi vai vairākus kopā (paplātēs, grozos, kartona kastēs, u.c.).

Uz iesaiņojumiem, ievērojot šajā jomā spēkā esošos tiesību aktus, jābūt šādām norādēm: “Pera dell'Emilia Romagna” — Indicazione Geografica Protetta — un iepakotāja nosaukums, uzņēmuma nosaukums un adrese, tirdzniecības kategorija un augļu izmērs.

AĢIN produktu identifikācijai kastēs un tvertnēs atsevišķiem augļiem uzlīmē attiecīga logotipa uzlīmi, un iepakotajā vienībā minētā uzlīme atrodas vismaz uz 70 % augļu.

(1) OV L 93, 31.3.2006., 12. lpp.